recursal/SuperWikiNEXT-32B huggingface dataset:
**மலாயா தொழிலாளர் கட்சி** (ஆங்கிலம்: *Labour Party of Malaya* (**LPM**); மலாய்: *Parti Buruh Se-Malaysia* (**PBM**) என்பது 1952-ஆம் ஆண்டில் இருந்து 1969-ஆம் ஆண்டுகளுக்கு இடையில் மலாயாவில் (*Federation of Malaya*) செயல்பட்ட ஓர் அரசியல் கட்சி ஆகும்.

இந்தக் கட்சி முதலில் **அகில மலாயா தொழிலாளர் கட்சி** (*Pan-Malayan Labour Party*) (**PMLP**) எனப்படும் மலாயா மாநிலங்களின் தொழிலாளர் கட்சிகளின் கூட்டமைப்பாக உருவாக்கப்பட்டது.

வரலாறு
------

### தோற்றம்

இந்தக் கட்சியின் வேர்கள், 1950-இல் மலாயாவில் உள்ளாட்சித் தேர்தல்களை நடத்துவதற்கான திட்டங்களை பிரித்தானிய மலாயா அரசாங்கம் அறிவித்த பின்னர் உருவான மாநிலத் தொழிலாளர் கட்சிகளில் உள்ளன. 

1952-இல், மலாயா மாநிலக் கட்சிகள், 21 மலாயா தொழிற்சங்கங்கள் மற்றும் மலாய் இடது சார்பு அமைப்பான சபெர்காசு (*Syarikat Berkerjasama Am Saiburi*) (**SABERKAS**) ஆகியவற்றின் பிரதிநிதிகள் கோலாலம்பூரில் கூடி அகில மலாயா தொழிலாளர் கட்சியை உருவாக்க முடிவு செய்தனர். 

### பன்னாட்டு சோசலிசம்

இந்த அமைப்பு ஆரம்பத்தில் கம்யூனிச எதிர்ப்பு நிலைப்பாட்டை (*Anti-Communist*) கொண்டு இருந்தது. ஆனால் வெளிப்படையாக காலனித்துவ எதிர்ப்பைக் (*Anti-Colonial*) காட்டவில்லை.

இந்தக் கட்சி பன்னாட்டு சோசலிசம் (*Socialist International*) எனும் அமைப்பில் உறுப்பினராகச் சேர்ந்தது.

### தலைவர் இராமநாதன்

அப்போது அந்தக் கட்சியின் தலைவராக இருந்தவர் லீ மோக் சாங் (*Lee Moke Sang*). இவர் ஓர் அரசு ஊழியர். அந்தக் கட்டத்தில் அரசு ஊழியர்கள் அரசியல் பதவிகள் வகிப்பது தடை செய்யப்பட்டது. அதனால் அவர் பதவி துறப்பு செய்ய வேண்டிய கட்டாயம் ஏற்பட்டது. அவருக்குப் பதிலாக டி.எஸ். இராமநாதன் (*D.S. Ramanathan*) என்பவர் புதிய தலைவரானார்.

தீவிர சோசலிச எழுச்சிகளினால் (*Radical Socialist Leadership*), கட்சியின் நிலைப்பாடு படிப்படியாக காலனித்துவ எதிர்ப்பு வடிவத்தை எடுத்தன. ஜூன் 1954-இல், இந்தக் கட்சிக்கு மலாயா தொழிலாளர் கட்சி என மறுபெயரிடப்பட்டது.

மேற்கோள்கள்
-----------

1. ↑  Rose, Saul. *Socialism in Southern Asia*. London: Oxford University Press, 1959. pp. 8-9
2. ↑  D.S. Ramanathan. *Tasks of Socialism in Malaya*, in *Socialist Asia*, Vol IV, November 1955/February 1956, Nos. 3-4. p. 8
3. ↑  Rahman, (1997) *Pemikiran Islam di Malaysia: sejarah dan aliran*, p130 ISBN 978-9795614302

மேலும் காண்க
------------

* Weiss, Meredith Leigh (2005). *Protest and Possibilities: Civil Society and Coalitions for Political Change in Malaysia*. Palo Alto: Stanford University Press. பக். 324. பன்னாட்டுத் தரப்புத்தக எண்:0-8047-5295-8. .

* Penang Story: Facing Up to Storm Clouds : The Labour Party of Malaya, Penang Division, 1963 – 1969
**நன்னீர் முத்துக்கள்** (*Freshwater pearl*), நன்னீிரில் வாழக் கூடிய முத்துச்சிப்பிகளில் இருந்து உருவாக்கப்படுகிறது. இம்முத்துக்களானது, ஜப்பான் மற்றும் அமெரிக்க ஐக்கிய நாடுகளில் குறைந்த அளவிலும், சீனாவில் அதிகமாகவும் உற்பத்தி செய்யப்படுகிறது. 
பளபளப்பான நன்னீர் முத்துக்களின் தரமானது சிப்பியைப் பொறுத்து அமைகிறது. மேலும், முத்துக்களின் ஒளிரும் தன்மை, வடிவம், மேற்பரப்பு, வண்ணம், ஆகியவற்றின் அடிப்படையில் 'அ' வரிசைமுறையின் மூலம் மதிப்பு அளிக்கப்பட்டு தரப்படுத்தப்படுகிறது.

 முத்துமாலை

தொழில் நுட்பம்
--------------

ஓலார்ட்டிக் நன்னீர் முத்து சிப்பிகள், (Holarctic freshwater pearl musse) முத்து நகை உற்பத்தியில் முக்கிய பங்கு வகிக்கின்றன. இதற்கு ஸ்காட்லாந்து ஒரு முக்கிய ஆதாரமாக இருந்தது; இந்த இனங்கள் இப்போது பெரும்பாலான பகுதிகளில் அருகி வருகின்றன. ஜப்பானிய நன்னீர் முத்து உற்பத்தி துறையானது நீடித்திருக்கவில்லை என்றாலும், முத்துக்களைப் பயிரிட்ட முதல் நாடு என்ற சிறப்பினைப் பெற்றது. ஆசியாவுக்கு வெளியே உள்ள ஒரே நன்னீர் முத்துப் பண்ணை என்பதால், டென்னிசியில் உள்ள முத்துப் பண்ணை, சிறப்பு வரலாற்று மதிப்பைக் கொண்டிருக்கிறது. இந்த முத்து பண்ணையை நிறுவியவர் ஜான் லாடெண்டிஸ்ஸிசி, அப்பண்ணையானது சுற்றுலா பயணிகளைத் தொடர்ந்து ஈர்த்து வருகிறது. இன்றைய தினம் சீனா தான் நன்னீா முத்து உற்பத்தியில் வணிகரீதியாக 1500 டன் (2005) அளவிற்கு  கலப்பின ரகங்களைப் பயன்படுத்தி முத்து உற்பத்தி செய்து வருகிறது.

ஒட்டிடுதல்
----------

ஒட்டிடுதல் முறையானது தகுந்த சிப்பியை தேர்ந்தெடுத்து, அச் சிப்பியின் மெந்தோல் பகுதியிலிருந்து சிறு துண்டு திசு வெட்டியெடுக்கப்படுகிறது. இத்திசுவானது பின்னர் மூன்று மில்லி மீட்டர் சதுரங்களாக வெட்டப்படுகிறது. இந்த சதுரங்கள் அறுவை சிகிச்சையை நிகழ்த்தும் தொழில்நுட்ப நிபுணருக்கு வழங்கப்படுகின்றன. அவர்கள் இத்திசுவை சிப்பிக்குள் சொருகுகின்றனர். அத்திசுப்பகுதியில் இருந்து அழகான முத்து உருவாகுகின்றது.

செயல்முறை
---------

நன்னீர் முத்து அறுவடை செய்யப்படும் போது சிப்பியோடவே வாங்கப்படுகின்றன. அறுவடைக்குப் பிறகு, முத்துக்கள் முதல்-நிலை தொழிற்சாலைக்கு வழங்கப்படுகின்றன, இங்கு முத்துக்கள் சுத்தம் செய்து, அளவு மற்றும் வடிவவாாியாக பிாித்தெடுக்கப்படுகிறது. இந்த செயல்முறை முடிந்தபின், முத்துக்கள் ஒரு சூடான மற்றும் குளிர் இரசாயன திரவத்தின் மூலம் வெளுக்கப்படுகிறது. அதன் பின்பு சாயமேற்றப்படாத நல்முத்து பெறப்படுகிறது. இம்முத்து வடிவத்தை சாி செய்த பின்பு மக்காசோள மாவு மற்றும் மெழுகு கொண்டு மெருகேற்றப்படுகிறது.

மேற்கோள்கள்
-----------


1. ↑  Cultured Freshwater Pearl பரணிடப்பட்டது 2017-06-29 at the வந்தவழி இயந்திரம். Pearl Grading Pearl-Guide.com. Retrieved May 6, 2014.
2. ↑  Cherry, John, *Medieval Goldsmiths*, p. 36, The British Museum Press, 2011 (2nd edn.), ISBN 9780714128238
3. ↑   பரணிடப்பட்டது 2007-09-27 at the வந்தவழி இயந்திரம் Aquaculture in China - Freshwater Pearl Culture
**பிலிசு பரியா** (*Phyllis Faria*)(1924-2018) என்பவர் இந்திய அரசியல்வாதியும் மற்றும் கோவா சட்டமன்றத்தின் நியமன சட்டமன்ற உறுப்பினரும் ஆவார். இவர் மபுசா நகரசபையின் தலைவராகவும் பணியாற்றினார்.

தனிப்பட்ட வாழ்க்கை
------------------

பிலிசு பரியா 1924ஆம் ஆண்டு ஏப்ரல் 17ஆம் தேதி கல்வியாளர்களின் குடும்பத்தில் பிலிசு யோலண்டா வர்ஜீனியா டி சோசாவாக அல்போன்சசு லிகோரி டி சோசா மற்றும் எல்சி பீட்ரைசு மகளாகப் பிறந்தார். பிலிசு ஒரு ஆசிரியர் ஆவார். இவர் 25 ஆண்டுகளுக்கும் மேலாக ஆசிரியராகப் பணியாற்றினார். இவர் அன்டோனியோ வாஸ்கோ டி ஃபாரியாவை மணந்தார்.

அரசியல் வாழ்க்கை
----------------

1966ஆம் ஆண்டில், திட்ட அமலாக்கக் குழுவின் (பார்தேசு) தலைவராக பரியா நியமிக்கப்பட்டார். 1970-ல், இவர் மபுசா நகராட்சி உறுப்பினராக தேர்ந்தெடுக்கப்பட்டார். மேலும் 1973-ல் குழுவின் முதல் பெண் தலைவரானார்.

சனவரி 1985-ல், பரியா சுலோச்சனா கட்கர் மற்றும் சங்கீதா பரப் ஆகியோருடன் கோவா சட்டமன்ற நியமன உறுப்பினராகப் பரிந்துரைக்கப்பட்டார். கோவா சட்டமன்றத்தின் நியமன சட்டமன்ற உறுப்பினராக பதவி வகித்த காலத்தில், இவர் கோவா சட்டமன்றத்தின் நூலகக் குழு மற்றும் சிறப்புரிமைகள் குழுவின் உறுப்பினராகப் பணியாற்றினார்.

பிலிசு பரியா வடக்கு கோவா மகளிர் காங்கிரசு தலைவராகவும் இருந்தார். 1990-ல், பரியா கோவா கைவினைப் பொருட்கள் கிராமப்புற மற்றும் சிறிய அளவிலான தொழில்கள் மேம்பாட்டுக் கழகத்தின் முதல் பெண் தலைவரானார். சிறார் நல வாரியத்தின் தலைவராக பணியாற்றினார். பாரியா சஞ்சய் சிறப்புக் கல்வி மையத்தின் துணைத் தலைவராகவும், கோவா பால் பவனின் இயக்குநராகவும் இருந்தார். கோவாவின் பர்ராவில் உள்ள சேக்ரட் ஹார்ட் பள்ளியின் நிர்வாகக் குழுவின் தலைவராகவும் இருந்தார்.

விருதுகள்
---------

பிலிசு பரியா 2002-ல் கோவா அரசால் யஷாதாமினி புரஸ்கார் விருது வழங்கி கௌரவிக்கப்பட்டார். 9 சனவரி 2014 அன்று கோவா சட்டப் பேரவையின் பொன்விழா கொண்டாட்டங்களைக் குறிக்கும் பாராட்டு விழாவில் பரியா பாராட்டப்பட்டார்.

இறப்பு
------

பிலிசு பரியா 22 பிப்ரவரி 2018 அன்று கோவா மருத்துவக் கல்லூரியில் சிறிது கால நோய்க்குப்பின்னர் இறந்தார்.

மேற்கோள்கள்
-----------

1. ↑   (PDF). 24 May 2018. 2018-05-24 அன்று மூலம் (PDF) பரணிடப்பட்டது. Missing or empty `|title=` (உதவி)
2. ↑  "Archived copy" (PDF). 25 October 2017 அன்று மூலம் (PDF) பரணிடப்பட்டது. 24 May 2018 அன்று பார்க்கப்பட்டது.CS1 maint: archived copy as title (link)
3. 1 2 3  "ABOUT US – Mapusa Municipal Council". 7 March 2018. 2018-03-07 அன்று மூலம் பரணிடப்பட்டது.
4. 1 2  "The Goan EveryDay: Former MLA Faria passes away; last rites tomorrow". 7 March 2018. 2018-03-07 அன்று மூலம் பரணிடப்பட்டது.
5. 1 2 3 4 5  "Phyllis Faria: Former MLA Phyllis Faria passes away - Goa News - Times of India". *தி டைம்ஸ் ஆஃப் இந்தியா*. 4 March 2019. 4 March 2019 அன்று மூலம் பரணிடப்பட்டது. 24 May 2018 அன்று பார்க்கப்பட்டது.
6. 1 2 3 . 24 May 2018. 2018-05-24 அன்று மூலம் பரணிடப்பட்டது. Missing or empty `|title=` (உதவி)
7. 1 2 3  "Domnic Fernandes Anjuna Goa: THE SACRED HEART OF JESUS HIGH SCHOOLS AND THEIR FOUNDERS - Part 2". 24 May 2018. 2018-05-24 அன்று மூலம் பரணிடப்பட்டது.
8. ↑  "Archived copy" (PDF). 24 May 2018 அன்று மூலம் (PDF) பரணிடப்பட்டது. 24 May 2018 அன்று பார்க்கப்பட்டது.CS1 maint: archived copy as title (link)
9. ↑  "LS Speaker chief guest for Goa assembly jubilee". *oHeraldo*.
10. ↑  "People pay last respects to former Mapusa MLA Phyllis Faria; funeral today". *oHeraldo*.
**பள்ளியில் ஒரு நாய்க்குட்டி** என்பது சுந்தர ராமசாமி எழுதிய சிறுகதைகளில் சிலவற்றின் தொகுப்பு. காலச்சுவடு வெளியீடாக இப்புத்தகம் 2008 ஆம் ஆண்டு டிசம்பர் மாதம் வெளியிடப்பட்டது. இத்தொகுப்பில் 7 சிறுகதைகள் உள்ளன. இந்த 7 சிறுகதைகளில் ஒரு கதைக்கு மட்டும் தலைப்பு கொடுக்கப்படவில்லை. அக்கதையானது தலைப்புப் போடாத கதை எனக்குறிப்பிட்டு வெளிவந்துள்ளது. சில சிறுகதைகள் முற்றுப் பெறாத நிலையில் இருக்கின்றன. சுந்தர ராமசாமி மறைந்த பிறகு அவரது நாட்குறிப்பேட்டில் அவர் எழுதியிருந்த முழுமை பெற்ற மற்றும் முழுமை பெறாத சிறுகதைகளின் தொகுப்பு இது. இப்புத்தகத்தின் பதிப்புரிமை சுந்தர ராமசாமி அவர்களின் மனைவி கமலா ராமசாமி அவர்களுடையது. இத்தொகுப்புகளிலுள்ள சிறுகதைகளில் ஒன்றான *பள்ளியில் ஒரு நாய்க்குட்டி* எனபதுவே இத்தொகுப்பின் பெயராக சூட்டப்பட்டுள்ளது. இத்தொகுப்பிற்கு அரவிந்தன் முன்னுரை எழுதியுள்ளார்.

தொகுப்பிலுள்ள சிறுகதைகள்
------------------------

* புலமையின் அம்மணம்
* பெயர் தெரியாத மரம்
* பள்ளியில் ஒரு நாய்க்குட்டி
* சாத்துவதும் திறப்பதும்
* இரு நண்பர்கள்
* (தலைப்புப் போடாத கதை)
* கிங்காங்கும் தாராசிங்கும்

பின்னட்டைக் குறிப்புகள்
-----------------------

பொதுவாக வெளிவரும் எல்லாத் தமிழ் புத்தகங்களிலும் அப்புத்தகத்தின் பின்னட்டையில் சில குறிப்புகள் அச்சிடப்பட்டு இருக்கும். அவை பொதுவாக அப்புத்தகத்தின் உள்ளே உள்ள கதைகளிலிருந்தோ, கவிதைகளிலிருந்தோ அல்லது கட்டுரைகளிலிருந்தோ சில பகுதிகளாக இருக்கலாம். சில சமயம் எழுத்தாளரின் வாழ்க்கைக் குறிப்புகளாக அமையலாம். இன்னும் சில சமயங்களில் அப்புத்தகத்தைப் பற்றிய பிறருடைய மதிப்புரை அல்லது விமரிசனத்தின் சில பகுதியாக இருக்கலாம். அல்லது அந்த எழுத்தாளர் வேறு எங்காவது வெளிப்படுத்திய அவரது கருத்தாக இருக்கலாம். இத்தகைய குறிப்புகள் பெரும்பாலும் அப்புத்தகத்தைப் பற்றிய ஒரு பார்வையை அளிப்பதில்லை என்ற போதிலும் வாசகர்களை அப்புத்தகத்தைப் படிக்கத் தூண்டும் விதத்திலேயே அமைந்திருக்கும். இப்புத்தகத்தின் பின்னட்டைக் குறிப்பு,
சுந்தர ராமசாமி தனது நாட்குறிப்பேட்டில் தன் கைப்பட எழுதி வைத்திருந்த, முழுமைபெற்ற, பெறாத சிறுகதைகள் மற்றும் நெடுங்கதைகளின் கரட்டு வடிவங்களின் தொகுப்பு இந்நூல்.
50 ஆண்டுகளுக்கு மேல் எழுதிவந்த சுந்தர ராமசாமியின் பன்முக எழுத்துப் பயணத்தின் முக்கியமான பண்புகள் அனைத்தும் அவரது இறுதி ஆண்டுகளில் எழுதப்பட்ட இந்தக் கதைகளிலும் வலுவாகவே வெளிப்படுகின்றன.
இந்தக் கதைகளையும் இவை எழுதப்பட்ட காலகட்டத்தில் பிரசுரமான கதைகளையும் பார்க்கும்போது அவர் தனது கடைசி ஐந்து ஆண்டுகளில் மிகவும் தீவிரமாகப் படைப்பாக்கத்தில் ஈடுபட்டிருக்கிறார் என்பது புலனாகிறது. முதுமையையும், நோய்களையும், அவதூறுப் பிரச்சாரங்களையும் எதிர்த்து ஒரு படைப்பாளி மேற்கொண்ட போராட்டத்தின் இறுதித் தடயமே இந்தத் தொகுப்பு.

வெளி இணைப்பு
------------

* பள்ளியில் ஒரு நாய்க்குட்டி
[*தொடர்பிழந்த இணைப்பு*]
**எல்வு** (ஆங்கில மொழி: *Elf*) என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திர இனம் ஆகும். இவர்கள் மத்திய-பூமியில் வசிப்பவர்களாகவும், அழகானவர்களாக இருப்பதுடன் கலை மீது மிகுந்த ஆர்வம் உடையவர்களாக உள்ளனர். இதைவிட இவர்கள் மனிதர்களைவிட பலசாலிகளாகவும் புத்திக்கூர்மை உள்ளவர்களாகவும் உருவகப்படுத்தப்பட்டுள்ளனர். இவர்கள் கொலை செய்யப்பட்டால் தவிர இவர்களை நோய்களோ இறப்போ அண்டுவதில்லை.

இவர்களின் கதை த காபிட்டு மற்றும் த லோட் ஒவ் த ரிங்ஸ். போன்ற புதினங்களில் தோற்றிவிக்கப்பட்டது, ஆனால் இவர்களின் வரலாறு த சில்மரில்லியனில் முழுமையாக விவரிக்கப்பட்டுள்ளது. இந்த எல்பு பற்றிய தகவல்களை எழுத்தாளர் ஜே. ஆர். ஆர். டோல்கீன் என்பவர் பண்டைய கவிதைகள் மற்றும் வடக்கு ஐரோப்பாவின் மொழிகளில், குறிப்பாக பழைய ஆங்கில ஆகியவற்றில் இருந்து பெற்றார்.

இவர்கள் உயரத்தில் மென்களை விட உயரமானவர்கள், ஆபத்தானவர்கள், அழகானவர்கள், காட்டு இயற்கைக்கு நடுவில் வசிப்பவர்கள், வில்வித்தை பயிற்சியில் சிறப்பு தேர்ச்சி பெற்றவர்கள் போன்று சித்தரிக்கப்பட்டுள்ளது.

சான்றுகள்
---------

1. ↑  Tom Shippey (2000). *J. R. R. Tolkien: Author of the Century*. HarperCollins. பக். 211.
2. ↑  Brin, David (2008). *Through Stranger Eyes: Reviews, Introductions, Tributes & Iconoclastic Essays*. Nimble Books. பக். 37. பன்னாட்டுத் தரப்புத்தக எண்:978-1-934840-39-9.

| த காபிட்டு |
| --- |
| 

| * பா
* உ
* தொ
*த காபிட்டு* |
| --- |
| 
* ஜே. ஆர். ஆர். டோல்கீன்
* ஹொபிட்
* மத்திய-பூமி

 |
| கதாபாத்திரங்கள் | 
* பில்போ பாக்கின்சு
* விசார்ட்சு
	+ காண்டால்ப்பு
	+ ரடகாஸ்ட்டு
* டோவ்
	+ தோரின் ஓக்கன்ஷீல்ட்
	+ பாலின்
* பூதம்
* துறோல்
* கோலும்
* ஈகல்
* பியோர்ன்
* எல்வு
	+ எல்ரோன்டு
	+ திரான்டுயல்
* சிமாக்கு
* பார்டு த போமேன்
* சௌரோன்

 |
| இடங்கள் | 
* எரியடோர்
	+ த ஷைர்
	+ ரிவெண்டெல்
* ரோவனியன்
	+ மிர்க்வூட்
	+ எஸ்கரோத்
	+ லோன்லி மலை

 |
| தழுவல்கள் | 

|  |  |
| --- | --- |
| வானொலி | 
* த காபிட்டு (1968)

 |
| திரைப்படம் | 

|  |
| --- |
| 
* த காபிட்டு (1967)
* த காபிட்டு (1977)
* த காபிட்டு(1985)
* பீட்டர் ஜாக்சனின் தொடர்
	+ அன் அன்எக்ஸ்பெக்டட் ஜெர்ன்னி (2012)
	+ த டெசோலேசன் ஆப் சிமாக் (2013)
	+ த பாட்டிலே ஆப் த பைவ் அர்மிசு (2014)

 |

 |
| நிகழ்பட ஆட்டங்கள் | 
* த காபிட்டு (1982)
* த காபிட்டு (2003)
* லெகோ த காபிட்டு (2014)
* த காபிட்டு (2016)

 |

 |
| 
* Category Category

 |

 |
**எழுத்துக் களரி** (*Ezhuthu Kalari*) என்ற மலையாளச் சொற்றொடர் இந்தியாவின் கேரளாவில் உள்ள பழைய பாரம்பரிய கிராமப்புற பள்ளிகளைக் குறிக்கிறது. இந்த நிறுவனங்களே தொடக்கக் கல்வியைத் தொடங்குவதற்கான முக்கிய மையங்களாகத் திகழ்ந்தன. படித்தல், எழுதுதல், கணக்கிடுதல் போன்ற அடிப்படை அறிவினைப் பெற கடந்த காலத்தில் பெரும்பாலான குழந்தைகள் இந்த மையங்களில் கற்க வேண்டியிருந்தது. எழுத்துப்பள்ளி, ஆசான் களரி, பள்ளிக்கூடம் போன்ற பிற பெயர்களாலும் இது அறியப்பட்டது. எழுத்து களரி என்பது குருகுல பள்ளிக் கல்வியின் பண்டைய மரபுகளிலிருந்து உருவானதாக நம்பப்படுகிறது.. இந்தப் பள்ளிகளின் ஆசிரியர்கள் ஆசான் அல்லது எழுத்து ஆசான் என்ற பெயரால் அழைக்கப்பட்டனர். எழுதுப்பள்ளி என்பது சிறீ புத்தரின் காலத்தில் பள்ளிகள் என்று பொருள் கொண்டிருந்தது.

மேற்கோள்கள்
-----------

1. ↑  Raja, Dileep.G (2005). "Of an old school of teachers". *தி இந்து* (Thiruvananthapuram). .
2. ↑  *Kerala District Gazetteers: Quilon ,Kerala (India),* A. Sreedhara Menon , page 423
3. ↑  *People of India, Volume 27, Part 3 ,Anthropological Survey of India* Kumar Suresh Singh, page 1613
**பண்பொழி பார்வதியம்மன் கோயில்** தமிழ்நாட்டில் திருநெல்வேலி மாவட்டம், பண்பொழி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பார்வதியம்மன் சன்னதியும், கருப்பசாமி, கருப்பாயி, மாடன், மாடத்தி, சப்பாணிமாடன், சப்பாணி மாடத்தி உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஐப்பசி மாதம் நவராத்திரி முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**எழுத்துத் தமிழ்** என்பது, எழுதுவதற்காகப் பயன்படுத்தப்படும் தமிழின் வகை ஆகும். இது பேச்சுத் தமிழில் இருந்து வேறுபடுகின்றது. பேச்சுத் தமிழ் இடத்துக்கு இடமும், காலத்துக்குக் காலமும் வேறுபட்டுக் காணப்படுகிறது. ஆனால், எழுத்துத் தமிழ், எல்லாத் தமிழரும் புரிந்துகொள்ளக்கூடிய வகையில் தரப்படுத்தப்பட்டது. எழுத்துத் தமிழ், பேச்சுத் தமிழைப்போல் விரைவாக மாற்றம் அடைவதில்லை. இதனால், பல நூற்றாண்டுகளுக்கு முன்னர் எழுதப்பட்ட நூல்களையும் இன்றும் வாசித்துப் புரிந்துகொள்ள முடிகிறது.

எழுத்துத் தமிழ் பெரும்பாலும், பல்வேறு வட்டார வழக்குகளைப் பேசுகிறவர்களும் புரிந்துகொள்ளக்கூடிய தகுமொழி (Standard Language) எனப்படும் பொதுத்தமிழை ஒட்டியே அமைந்திருக்கும். எழுதுவதற்கு மட்டுமன்றி, மேடைப்பேச்சு, சிலவகை நாடகங்கள் போன்றவற்றிலும் எழுத்துத் தமிழ் போன்றே பேசுவது உண்டு. அதேவேளை, எழுத்துத் தமிழிலும் சில காரணங்களுக்காக வட்டார வழக்குத் தமிழ் இடம்பெறுவதுண்டு. குறிப்பாகக் கதை எழுதுபவர்கள், கதை மாந்தர்களை அவர்களுடைய பின்னணியில் காட்டுவதற்காக இவ்வாறு எழுதுவர்.

குறிப்புகள்
-----------

1. ↑  சண்முகம், செ. வை. 2005, பக். 17

உசாத்துணைகள்
------------
**பெயரளவு வட்டி வீதம்** (Nominal interest rate) என்பது பொருளாதரத்திலும், நிதியியலிலும், பணவீக்க மதிப்பை கணக்கில் கொள்ளாமல் அல்லது கூட்டு வட்டி விளைவுகளைக் கணக்கில் கொள்ளாமல் கணிக்கப்படும் வட்டி வீதமாகும். பயனரால் நுகரப்படும் வட்டியல்லாது பெயரளவில் சொல்லப்படும் ஒரு வட்டி வீதமாகும். பெயரளவு வட்டி வீதத்துடன் பணவீக்கத்தைக் கழிப்பதன் மூலம் உண்மையான வட்டி விகிதத்தைப் (Real interest rate) பெறலாம். உதாரணத்திற்கு, பணவீக்கமும் பெயரளவு வட்டி வீதமும் சமமெனில் உண்மையான வட்டி வீதம் சுழியமாகும்.

நடைமுறை வட்டியும் பெயரளவு வட்டியும்
-----------------------------------

ஆண்டொன்றிற்கு 10% வட்டியெனில் பெயரளவு வட்டி விகிதம் என்பது 10% ஆகும். ஆனால் இவ்வட்டி ஆண்டொன்றிற்கு இருமுறை வழங்கப்படுமானால் ஆண்டின் முடிவில் கிடைக்கப்படும் வட்டி 10.25% ஆகும், இது நடைமுறை வட்டி வீதம் (Effective interest rate) என்று அழைக்கப்படுகிறது.

0 மாதத்தில் மதிப்பு - 1000 ரூ  

6 மாதத்தில் மதிப்பு - 1050 ரூ  

12 மாதத்தில் மதிப்பு - 1102.5 ரூ  

பெயரளவு வட்டி = 10%  

நடைமுறை வட்டி = {\displaystyle {\frac {102.5}{1000}}\times 100=10.25\%}

பெயரளவு வட்டி வீதத்திற்கும், நடைமுறை வட்டி வீதத்திற்கும் உள்ள உறவை விளக்கும் சூத்திரம்.

{\displaystyle r\ =\ (1+i/n)^{n}-1}
r என்பது நடைமுறை வட்டிவீதம்  

i என்பது பெயரளவு வட்டிவீதம்  

n என்பது ஓர் ஆண்டிற்கு வட்டிக் கணக்கிடப்படும் தடவைகள்  

ஆறு மாதத்திற்கு ஒருமுறை வட்டி கணக்கிடப்பட்டால் n = 2
மாதத்திற்கு ஒருமுறை வட்டி கணக்கிடப்பட்டால் n = 12
**எண்கண் பிரம்மபுரீசுவரர் கோயில்** தமிழ்நாடு திருவாரூர் மாவட்டத்தில் திருவாரூரிலிருந்து 13 கிலோமீட்டர் தொலைவில் எண்கண் கிராமத்தில் உள்ள சிவன் கோயிலாகும்.

மூலவர்
------

லிங்கத்திருமேனியாக உள்ள இக்கோயிலின் மூலவர் பிரம்மபுரீசுவரர் ஆவார். இறைவி பெரியநாயகி ஆவார். தல மரம் வன்னி மரம் ஆகும். இத்தலத்தின் தீர்த்தம் குமார தீர்த்தம் ஆகும்.

பிரதான சன்னதி
-------------

இக்கோயிலில் முருகன் பிரதான கடவுளாக இருக்கிறார்.  தெற்கு வாயிலுக்கு எதிரே முருகப்பெருமான் சன்னதி உள்ளது.

பிற சன்னதிகள்
-------------

இக்கோயில் பிரம்மபுரீசுவரர் கோயில் என்று அழைக்கப்படுகின்றது. இதன் பழம்பெயர் பிரமீஸ்வரம் என்பதாகும். இக்கோயில் கிழக்கு நோக்கிய இராஜகோபுரமும், தெற்கு நோக்கிய மற்றொரு திருவாயிலும் கொண்டதாகும். முன்மண்டபத்தின் வடபுறத்தில் அம்பிகையின் சன்னதி உள்ளது. சிவாலயங்களுக்குரிய பரிவாரங்களுடன் ஒரே திருச்சுற்றுடன் இக்கோயில் உள்ளது. கோஷ்ட தெய்வங்களாக தட்சிணாமூர்த்தி, உமையொருபாகன், பிரமன், துர்க்கை ஆகியோர் உள்ளனர்.

மேற்கோள்கள்
-----------

1. ↑  தினமலர் கோயில்கள், அருள்மிகு சுப்ரமணியசுவாமி கோயில்
2. ↑  "எண்கண் திருத்தலம் என்கிற பிரம்மபுரீஸ்வரர் கோயில்". 2022-05-10 அன்று மூலம் பரணிடப்பட்டது. 2022-05-11 அன்று பார்க்கப்பட்டது.
3. 1 2  குங்குமம், ஆன்மிகம், இங்கண் (எண்கண்) பிரமீஸ்வரம்

வெளி இணைப்புகள்
---------------

* "Tourism in Tiruvarur district". District Administration, Tiruvarur. 2006-01-13 அன்று மூலம் பரணிடப்பட்டது. 2011-04-11 அன்று பார்க்கப்பட்டது.
* *Tourist Guide to Tamil Nadu*. Sura Books. பக். 76. ISBN 81-7478-177-3, ISBN 978-81-7478-177-2.

புகைப்படத்தொகுப்பு
------------------

* கோயில் வளாகம்கோயில் வளாகம்
* கோயிலின் பிறிதொரு தோற்றம்கோயிலின் பிறிதொரு தோற்றம்
* தெற்கு நோக்கிய வாயில்தெற்கு நோக்கிய வாயில்
**பெப்ரின்** (*Pébrine*) அல்லது "மிளகு நோய்" என்பது பட்டுப்புழுகளில் ஏற்படும் நோய் ஆகும். இந்நோய் புரோட்டோசோவா எனப்படும் முதனுயிரியால் ஏற்படுகிறது. நோயுற்ற பட்டுப்புழுக்களின் மீது மிளகு போன்ற கரும்புள்ளிகள் தோன்றுவதால் இந்நோய் "பெரின்" நோய் எனப்படுகிறது. இந்நோய் *நோசிமா பாம்பைசிசு* எனும் முன்னுயிரியால் ஏற்படுகிறது. இந்த ஒட்டுண்ணிகள் முட்டைகளை பாதிப்படையச்செய்கிறது. எனவே இந்நோய் அடுத்த தலைமுறைக்கும் பரவுகிறது. இந்நோய் பாதித்தப் பட்டுப்புழுக்கள் இறந்துவிடும்.

லூயிஸ் பாஸ்டர் என்பவர் முதன் முதலில் பெப்ரின் நோய் உருவாவதற்கான காரணத்தை கண்டறிந்து கட்டுப்படுத்தும் முறையினை அறிமுகப்படுத்தினார். இதனால் இந்நோயின் அழிவிலிருந்து பிரான்சு பட்டுவளர்ப்பு காக்கப்பட்டது. இருப்பினும் இந்நோய் பலநாடுகளில் காணப்படுகின்றது.

இந்நோயினை ஏற்படுத்தும் முன்னுயிரியான *நோசிமா பாம்பைசிசு* மைக்ரோஸ்போரிடியம் வகையினைச் சார்ந்தது. இது பாதிக்கப்பட்ட முட்டைகளிலிருந்து குஞ்சு பொரிக்கும் அனைத்து பட்டுப்புழுக்களையும் கொன்று பட்டுப்புழுக்கள் உண்ணும் உணவில் கலந்து பிற பட்டுப்புழுக்களையும் பாதிக்கும். பட்டுப்புழுக்கள் இந்த மைக்ரோஸ்போரிடிய தொற்றினை இளம் உயிரி நிலையில் பெற்றால், நோயின் அறிகுறிகள் எதுவும் இருப்பதில்லை. இருப்பினும், தொற்றுக்குள்ள அந்துப்பூச்சிகள் இடும் முட்டைகளில் இந்த மைக்ரோஸ்போரிடிய இனப்பெருக்க துகள்கள் காணப்படும். எனவே பாதிக்கப்பட்ட முட்டைகளிலிருந்து பொரிக்கும் அனைத்து புழுக்களும் இவற்றின் இளம் உயிரி நிலையில் நோய்த்தொற்று காரணமாக இறந்துவிடும். எனவே, முட்டை உற்பத்தி நிலையங்களில் நுண்ணோக்கி ஒன்றில் தாய் அந்துப்பூச்சியின் உடல் திரவத்தை சோதித்து, நோய் பாதிப்பு கண்டறியப்பட்டால், பாதிக்கப்பட்ட அந்துப்பூச்சிகளிடமிருந்து அனைத்து முட்டைகளையும் அழித்துவிட வேண்டும்.

மேலும் பார்க்க
--------------

* சப்பை நோய்
* மசுகார்டின்

மேற்கோள்கள்
-----------

1. ↑  Rahul, Kamidi; Manjunatha, Gyarehalli Rangappa; Sivaprasad, Vankadara (2021-01-01). Gurtler, Volker; Subrahmanyam, Gangavarapu. eds (in en). *Chapter 4 - Pebrine monitoring methods in sericulture*. Methods in Silkworm Microbiology. **49**. Academic Press. பக். 79–96. doi:10.1016/bs.mim.2021.04.003. .
2. ↑  
	* Louis Pasteur (1870). Gauthier-Villars. Paris. ed (in fr). *Études sur la maladie des vers à soie. Moyen pratique assuré de la combattre et d'en prévenir le retour*. .
3. ↑  Pasteur Valléry-Radot (Hrsg.): *Œuvres de Pasteur*. Band 4: *Études sur la maladie des vers à soie*. Masson, Paris 1926, S. 54-186.

	* Chavannes: *Ueber die Krankheit des Seidenspinners und die Erziehung einer gesunden Brut desselben*. In: Berliner entomologische Zeitschrift, Band 5, 1861, S. 175ff.
4. ↑  பி. மாரியப்பன் (2017). "20 பட்டுப்புழு நோய்களும் கட்டுப்படுத்தும் முறைகளும்" (in தமிழ்). *பட்டுப்புழு வளர்ப்பு* (முதற் பதிப்பு ). தஞ்சாவூர்: இயல் பதிப்பகம் (published 25.08.2017). பக். 264. பன்னாட்டுத் தரப்புத்தக எண்:9789385283161.

பார்வை நூல்கள்
--------------

* Chavannes: *Ueber die Krankheit des Seidenspinners und die Erziehung einer gesunden Brut desselben*. In: Berliner entomologische Zeitschrift, Band 5, 1861, S. 175ff.
* Nicola Williams, Miles Roddis: *Languedoc-Roussillon*. MairDumont, Ostfildern 2009, S. 106.
**எட்வின் ரோசு வில்லியம்சு** (*Edwin Ross Williams*) அமெரிக்காவைச் சேர்ந்த ஓர் இயற்பியலாளர் ஆவார். இவர் 1942 ஆம் ஆண்டு பிறந்தார். தேசிய தரநிலைகள் மற்றும் தொழில்நுட்ப நிறுவனத்தில் வில்லியம்சு பணிபுரிந்தார். 1964 ஆம் ஆண்டு நெப்ராசுகா வெசுலியன் பல்கலைக்கழகத்தில் இளநிலை பட்டமும் , 1966 ஆம் ஆன்டு கொலராடோ போல்டர் பல்கலைக்கழகத்தில் இயற்பியலில் முதுநிலை மற்றும் 1970 ஆண்டு வெசுலியன் பல்கலைக்கழகத்தில் முனைவர் பட்டத்தையும் பெற்றார்.

1994 ஆம் ஆண்டில் அமெரிக்கன் இயற்பியல் கழகத்தில் வில்லியம்சுக்கு உறுப்பினர் தகுதி கிடைத்தது.   அளவீட்டு ஆராய்ச்சியில் சிறந்து விளங்குவதற்காக கருவி மற்றும் அளவீட்டு அறிவியலுக்கான குழுவினர் இதற்கான பரிந்துரையைச் செய்தனர். இவரது ஆராய்ச்சியானது ஒளியன் துகள் ஆய்வுகளை ஓர் உயர் வரம்புக்கு கொண்டு செல்ல வழிவகுக்கும். புரோட்டான் அணுவின் காந்தத் திருப்புத் திறனுகும் அதன் கோண உந்தத்திற்கும் உள்ள விகிதத்தை துல்லியமாக நிர்ணயம் செய்ய இயலும். நேர்த்தியான கட்டமைப்பு மாறிலி, மற்றும் அடிப்படை மின் அலகுகள், ஆம்பியர், வோல்ட், ஓம் மற்றும் ஃபராட் ஆகியவற்றின் மிகவும் துல்லியமான உணர்தல்களுக்கும் வழிவகுக்கும்.

மேற்கோள்கள்
-----------

1. ↑  Steiner, Richard L.; Newell, David B.; Williams, Edwin R. (April 1999). "A Result from the NIST Watt Balance and an Analysis of Uncertainties". *IEEE Transactions on Instrumentation and Measurement* **48** (2): 205–208. doi:10.1109/19.769564.. பார்த்த நாள்: 10 May 2017.
2. ↑  "APS Fellow Archive". *www.aps.org* (ஆங்கிலம்). 2017-04-20 அன்று பார்க்கப்பட்டது.
3. ↑  "APS Fellowship". *www.aps.org* (ஆங்கிலம்). 2017-04-20 அன்று பார்க்கப்பட்டது.
4. ↑  "APS Fellows 1994". *www.aps.org* (ஆங்கிலம்). 2017-04-20 அன்று பார்க்கப்பட்டது.
**அனிசோல்** (*Anisole*) அல்லது **மீதாக்சிபென்சீன்** (*methoxybenzene*) என்பது CH3OC6H5 என்னும் வாய்பாட்டைக் கொண்ட ஒரு கரிமச் சேர்மம் ஆகும். இது நிறமற்ற நீர்மம், மற்றும் சோம்பு விதையை நினைவூட்டும் மணம் உடையது. இயற்கை மற்றும் செயற்கை வாசனை திரவியங்களில் இதன் வழிபொருட்கள் காணப்படுகின்றன. இச்சேர்மம் செயற்கை முறையில் தயாரிக்கப்படுகிறது. பல செயற்கை சேர்மங்கள் தயாரிப்பதற்கு முன்னோடியாக உள்ளது. இது ஒரு ஈதர் ஆகும்.

வினைபுரியும் தன்மை
------------------

அனிசோல் பென்சீனைக் காட்டிலும் விரைவாக அரோமாட்டிக் இலத்திரன்கவர் பதிலீட்டு வினைக்கு உட்படுகிறது. இது நைட்ரோபென்சீனை விட விரைவாகச் செயல்படுகிறது. மீதாக்சி தொகுதி ஒரு ஆர்த்தோ/பாரா வழிப்படுத்தும் தொகுதி, அதாவது எலக்ட்ரான்கவர் பதிலீட்டுவினை இந்தப்பகுதிகளில் முன்னுரிமையுடன் நடைபெறுகிறது. பென்சீனுக்கு எதிராக அனிசோலின் அதிகமான கருக்கவர்தன்மை மீதாக்சி தொகுதியின் தாக்கத்தை பிரதிபலிக்கிறது, இது பென்சீன் வளையத்தை மேலும் எலக்ட்ரான் நிறைந்ததாக ஆக்குகிறது. உடனிசைவு எலக்ட்ரான் வழங்கிகளை வளையத்தில் பெற்றுள்ள, பை மேகங்களால் மீதாக்சி தொகுதி வலுவாக பாதிக்கப்படுகிறது.

அனிசோல் நீரற்ற அசிட்டிக் காடியுடன் வினைபுரிந்து 4-மீதாக்சிஅசிட்டோபீனோன் கிடைக்கிறது. இது கருக்கவர்தன்மைக்கு உதாரணமாகும்.

CH3OC6H5 + (CH3CO)2O → CH3OC6H4C(O)CH3 + CH3CO2H
பெரும்பாலான அசிட்டோபினோன்கள் போல் இல்லாமல், மீதாக்சி தொகுதியின் தாக்கத்தினை பிரதிபலிக்கும் வகையில், மீதாக்சிஅசிட்டோபீனோனில் இரண்டாவது அசிட்டைலேற்றம் நடைபெறுகிறது. உதாரணமாக, P4S10 லசைன்சு காரணியால் [(CH3OC6H4)PS2]2. அனிசோலாக மாற்றப்படுகிறது.

ஈதர் பிணைப்பு மிகவும் நிலைப்புத்தன்மை உடையது, ஆனால் ஐதரோஅயோடிக் காடியினால் மெத்தில் தொகுதி நீக்கப்படுகிறது.

CH3OC6H5 + HI → HOC6H5 + CH3I

தயாரிப்பு
---------

அனிசோல் வில்லியம்சன் ஈதர் தொகுப்புமுறையைப் பயன்படுத்தி தயாரிக்கப்படுகிறது, சோடியம் பீனாக்சைடு, மெத்தில் புரோமைடு மற்றும் அதனுடன் தொடர்புடைய மெத்திலேற்ற காரணிகளுடன் வினைபுரியச் செய்து அனிசோல் தயாரிக்கப்படுகிறது.

C6H5O−Na+ + CH3Br → CH3OC6H5 + NaBr

பயன்கள்
-------

அனிசோல் என்பது வாசனை திரவியங்கள், பூச்சிகளில் இனச்சேர்க்கையைத் தூண்டும் வண்ணம் சுரக்கும் ஒரு வகை வேதிப்பொருள் மற்றும் மருந்துகள் தயாரிப்பதற்கு முன்னோடியாகும். எடுத்துக்காட்டாக, அனிசோலில் இருந்து செயற்கை அனிதோல் பெறப்படுகிறது.

பாதுகாப்பு
----------

அனிசோல் 3700 மி.கி./கி LD50 ல் நச்சுத்தன்மையற்றது. அதன் முக்கிய தீங்கு அதன் தீப்பற்றும் தன்மை ஆகும்.

மேலும் காண்க
------------

* அனிதோல்
* புரோமோ அனிசோல்
* பியூட்டைலேற்றம் பெற்ற ஐதராக்சிஅனிசோல்
* ஈதர்
* எத்தில் பினைல் ஈதர்
* பீனால்
* 2,4,6-டிரைகுளோரோஅனிசோல் (cork taint)

மேற்கோள்கள்
-----------

1. ↑  G. S. Hiers and F. D. Hager (1941). "Anisole". *Organic Syntheses*. . ; *Collective Volume*, **1**, p. 58
2. ↑  Helmut Fiege, Heinz-Werner Voges, Toshikazu Hamamoto, Sumio Umemura, Tadao Iwata, Hisaya Miki, Yasuhiro Fujita, Hans-Josef Buysch, Dorothea Garbe, Wilfried Paulus "Phenol Derivatives" in Ullmann's Encyclopedia of Industrial Chemistry, 2002, Wiley-VCH, Weinheim. எஆசு:10.1002/14356007.a19\_313
3. 1 2  MSDS பரணிடப்பட்டது சூலை 1, 2010 at the வந்தவழி இயந்திரம்

வெளி இணைப்புகள்
---------------

* International Chemical Safety Card 1014
* Pherobase pheromone database entry
**அனிதா கில்லி (Anita Killi)** (பிறப்பு: 1968 சனவரி 17) நோர்வேயின் நான்காவது பெரிய நகரமான ஸ்டாவஞ்சரில் பிறந்த இவர் இயங்கு பட இயக்குநரும் மற்றும் திரைப்பட இயக்குநருமாவார்.

பின்னணி
-------

அனிதா கில்லி 1988 மற்றும் 1990க்கும் இடையில் ஒசுலோவில் உள்ள நோர்வே தேசிய கைவினை மற்றும் கலைத் தொழில்துறை அகாதமியில் வரைபட வடிவமைப்பு மற்றும் விளக்கப்படம் ஆகியவற்றைப் படித்தார். பின்னர், 1990 மற்றும் 1992க்கு இடையில் வோல்டா பல்கலைக்கழக கல்லூரியில் இயங்குபடம் பற்றி படித்தார். இவர் 1996இல் நோர்வே தேசிய கைவினை மற்றும் கலைத் தொழில்துறை அகாதமியில்இயங்கு பட துறையில் தேர்ச்சி பெற்றார். இவர் எசுத்தோனியாவிலும் படித்தார்.

வேலை
----

அனிதா கில்லி பல விருது பெற்ற இயங்கு படங்களை உருவாக்கியுள்ளார். மற்றவற்றுடன் *தி ஹெட்ஜ் ஆஃப் த்ரோன்ஸ்* (2001), 2002ஆம் ஆண்டில் அதிக சர்வதேச விருதுகளை வென்ற நோர்வே திரைப்படமாக வேறுபடுகிறது. இயங்குபடமாக எடுக்கப்பட்ட கலை குறும்படங்களுக்கு மேலதிகமாக, ஆவணப்படங்கள் மற்றும் தொழில்துறை படங்களில் இயங்குபட விளம்பரங்களையும் காட்சிகளையும் உருவாக்கியுள்ளார். 2009 ஆம் ஆண்டில் இவர் *அங்கிரி மேன்* என்ற இயங்கு படத்தை எடுத்தார். குடும்ப வன்முறையைக் கையாளும் இப்படம், க்ரோ தக்லே மற்றும் சுவைன் நைகசின் அதே புத்தகத்தின் பட புத்தகத்தை அடிப்படையாகக் கொண்டது. 2011ஆம் ஆண்டு நிலவரப்படி, இந்த படம் கிட்டத்தட்ட நூறு திரைப்பட விழாக்களில் காண்பிக்கப்பட்டு நாற்பதுக்கும் மேற்பட்ட விருதுகளை வென்றது. இது அனிதா கில்லியை 2010ஆம் ஆண்டில் உலகிலேயே அதிக விருது பெற்ற திரைப்பட தயாரிப்பாளராக மாற்றியது.

படப்பிடிப்பு அரங்கம்
--------------------

1995ஆம் ஆண்டு முதல், கில்லி டோவ்ரில் உள்ள தனது குடும்ப பண்ணையிலிருந்து ட்ரோல்ஃபில்ம் ஏஎஸ் என்ற இயங்குபட படப்பிடிப்பு அரங்கத்தை நடத்தி வருகிறார். இவரது பெரும்பாலான படங்களில் பயன்படுத்தப்படும் நுட்பம் மல்டிபிளேன் நுட்பத்தில் கட்அவுட்கள் மற்றும் பொருள் இயங்கு படங்களின் கலவையாகும். அதாவது இயங்குபடங்கள் பல விமானங்களில் படமாக்கப்பட்டது. கில்லி யூரி நோர்ஸ்டீன் மற்றும் மைக்கேல் டுடோக் டி விட் ஆகியோரை உத்வேகத்தின் ஆதாரங்களாக குறிப்பிடுகிறார்.

குறிப்புகள்
-----------

1. ↑  Filmweb.no: *Anita Killi og Sinna Mann vant flest priser 2010* (in Norwegian)
2. ↑  "காப்பகப்படுத்தப்பட்ட நகல்". 2016-08-05 அன்று மூலம் பரணிடப்பட்டது. 2020-03-20 அன்று பார்க்கப்பட்டது.

வெளி இணைப்புகள்
---------------
**ச. ராஜாபாதர்** (27 மே 1916 - 9 பிப்ரவரி 1986) விடுதலைப் போராட்டத்திலும், இந்தியப் பொதுவுடைமை இயக்கத்திலும் தன்னை ஈடுபடுத்திக் கொண்டவர்.

பொதுவுடைமை இயக்கத்தில்
----------------------

ராஜாபாதர் இந்திய தேசிய ராணுவத்தில் இருந்த போது, மலேயா கணபதியுடன் ஏற்பட்ட நட்பினால் பொதுவுடைமை இயக்கத்தில் ஈடுபட்டார். இதனால், இந்தியாவுக்கு நாடு கடத்தப்பட்டார். மணலி கந்தசாமி மற்றும் ஏ. எம். கோபு ஆகியோருடன் விவசாய சங்க வேலைகளிலும் ஈடுபட்டார். பி. சீனிவாச ராவ் தலைமையில், பணி புரிந்தார். கைது செய்யப்பட்டு, மூன்று வருடம் சிறை சென்றார்.[]

சிறையிலிருந்து விடுதலை பெற்றவுடன், மறுபடியும் மயிலாடுதுறையில் பொதுவுடைமை இயக்கத்திலும், பொதுப்பணியிலும் ஈடுபட்டார். மயிலாடுதுறை வட்டச் செயலாளராகப் பொறுப்பேற்றார். நகரமன்ற உறுப்பினராக மூன்று முறை பணியாற்றினார்.[] 9 பிப்ரவரி 1986 அன்று இயற்கை எய்தினார்.

மேற்கோள்கள்
-----------

1. ↑  ச சுபாஷ் சந்திர போஸ். *பொதுவுடைமைப் போராளி ஏ. எம். கோபு*, பக்கங்கள் 182 - 217. பாவை பதிப்பகம், சென்னை.
2. ↑  த இந்திரஜித். *வர்க்கப் போராளியின் வரலாற்றுச் சுவடுகள்*, பக்கங்கள் 102 - 118. நியூ செஞ்சுரி புக் ஹவுஸ் (பி) லிட், சென்னை.
தமிழ்ப் பழமொழிகள், தொகுதி 1 கி. வா. ஜகந்நாதன் (1906-1988) தொகுத்த நூல்  ஆகும்.

பதிப்பு விவரங்கள்
-----------------

நூலின் பதிப்பாளர் ஜெனரல் பப்ளிஷர்ஸ், சென்னை. இந்நூலின் முதற் பதிப்பு 2001 இலும், இரண்டாம் பதிப்பு 2006 இலும் வெளி வந்தது.

நூலின் முகவுரைச் செய்திகள்
--------------------------

இந்த நூலிலுள்ளப் பழமொழிகளை 40 ஆண்டுகளுக்கும் மேலாக சேகரித்ததாக நூலாசிரியர் கூறுகின்றார். இந்நூலின் முகவுரையில் பழமொழியின் பண்புகள் குறித்து நூலாசிரியர் விவரித்துள்ளார்.

நூற்குறிப்பு
------------

தமிழ்ப் பழமொழிகள் என்னும் இத்தொகுப்பில் 5837 பழமொழிகளைத் தொகுத்து அளித்துள்ளார். இத்தொகுப்பிலுள்ள பல பழமொழிகளுக்கு அருஞ்சொற்பொருள் விளக்கத்தினை நூலாசிரியர் அளித்துள்ளார். இத்தொகுப்பில் பழமொழிகள் அகர வரிசைப்படி தொகுத்து அளிக்கப் பெற்றுள்ளன. இந்நூலில் அ முதல் ஐ வரையிலான பழமொழிகள் தொகுக்கப் பெற்றுள்ளன. இத்தொகுப்பில் உள்ளவை பனுவல் பழமொழிகள் ஆகும். பனுவல் பழமொழிகள் என்பன யார் கூறினார், அவை எந்தப் பொருண்மையில் பயன்படுத்தப் பெறுகின்றன என்னும் குறிப்புகளைக் கொண்டிராதப் பழமொழிகள் ஆகும். இந்நூல் தமிழக அரசால் நாட்டுடைமை ஆக்கப்பெற்ற நூல் ஆகும்.

மேற்கோள்கள்
-----------



1. ↑  தமிழ்ப் பழமொழிகள், 2001, கி. வா. ஜகந்நாதன், சென்னை: ஜெனரல் பப்ளிஷர்ஸ்
**மாண்டியா பல்கலைக்கழகம்** (*Mandya University*) இந்தியாவின் கர்நாடகாவில் உள்ள மாண்டியாவில் அமைந்துள்ள பொதுப் பல்கலைக்கழகம் ஆகும்.

வரலாறு
------

கிராமப்புற மக்களுக்கு உயர்கல்வியை வழங்குவதற்கான பரந்த பார்வையுடன், 1948ஆம் ஆண்டு மாண்டியாவில் ஒரு இடைநிலைக் கல்லூரியாக அரசுக் கல்லூரி தொடங்கப்பட்டது. இக்கல்லூரி 1990-1991ஆம் ஆண்டில் மைசூர் பல்கலைக்கழகத்தில் நிரந்தர இணைப்பு பெற்றது. இக்கல்லூரியினை மேம்படுத்தப் பொதுமக்கள் பங்களிப்புகள் மற்றும் நன்கொடைகள் மைசூர்-பெங்களூரு பிரதான சாலையில் நகரின் மேற்கு முனையில், 31.8 ஏக்கர் நிலம் பெறப்பட்டது. 1952ஆம் ஆண்டு ஜெயச்சாமராஜேந்திர உடையாரால் கட்டிடத்திற்கான அடிக்கல் நாட்டப்பட்டது. அரசாங்கத்தின் பொதுக் கொள்கையின்படி 1961ஆம் ஆண்டு கர்நாடகாவில் கல்லூரிக் கல்வியின் நிர்வாகக் கட்டுப்பாட்டின் கீழ் இக் கல்லூரி வந்தது. 1963ஆம் ஆண்டில், கல்லூரி பட்டப் படிப்புகளை உள்ளடக்கியதாகத் தரம் உயர்த்தப்பட்டது.

இக்கல்லூரி 1992ஆம் ஆண்டில் பல்கலைக்கழக மானியக் குழுவின் 2எப் மற்றும் 12பி தகுதியினைப் பெற்று, 2005-06 ஆம் ஆண்டில் தன்னாட்சி பெற்ற கல்லூரியாகத் தரம் உயர்ந்தது. 2005-ல் பெங்களூருவில் உள்ள தேசிய தரச்சான்று அவையின் "பி+" தரத்துடன் தரத்தினையும் 2010ஆம் ஆண்டில் 3.11 மொத்த தரப்புள்ளியுடன் "ஏ" தரத்தினைப் பெற்றது. மீண்டும் இந்நிறுவனம் 2016ஆம் ஆண்டில் 3.22 மொத்த தரப்புள்ளிகளுடன் "ஏ" தர அங்கீகாரம் பெற்றுள்ளது (3வது சுழற்சி).

2019ஆம் ஆண்டு மாண்டியா பல்கலைக்கழகமாக மாண்டியா அரசுக் கல்லூரி அங்கீகாரம் பெற்றது. வளர்ச்சி காரணிக்காக மாண்டியா பல்கலைக்கழகத்தை மேம்படுத்துவதற்காகச் சிறப்பு அதிகாரி முனைவர் எம். எசு. மகாதேவ நாயக்கை அரசு நியமித்தது.

துறைகள்
-------

### மானுடவியல்

* கன்னடம்
* இந்தி
* ஆங்கிலம்
* பொருளியல்
* வரலாறு
* அரசியல் அறிவியல்
* சமூகவியல்

### அறிவியல்

* இயற்பியல்
* வேதியியல்
* கணிதம்
* தாவரவியல்
* விலங்கியல்
* புவியியல்
* கணினி அறிவியல்
* உளவியல்

### வணிக நிர்வாகவியல்

### உடற்கல்வியியல்

மேற்கோள்கள்
-----------

1. ↑  "State Universities Karnataka". University Grants University. 24 April 2020 அன்று பார்க்கப்பட்டது.
2. ↑  "Mandya varsity to be developed as model institution ." Deccan Herald. 28 May 2019. 24 April 2020 அன்று பார்க்கப்பட்டது.
3. ↑  "Maharani's is now a cluster university". *தி டைம்ஸ் ஆஃப் இந்தியா*. 2 January 2016. 24 April 2020 அன்று பார்க்கப்பட்டது.
வண. **பாவிலு கிறிஸ்து நேசரெட்னம் அடிகளார்** (பிறப்பு: அக்டோபர் 19, 1969) மன்னார் மறை மாவட்ட அருட்தந்தையும், தமிழ், ஆங்கில மொழி மூலமாக எழுதிவரும் ஒரு எழுத்தாளரும், பத்திரிகையாசிரியருமாவார்.

வாழ்க்கைக் குறிப்பு
-------------------

மன்னார் மாவட்டம், மன்னார் பிரதேச செயலாளர் பிரிவில் 'முருங்கன்' கிராமத்தில் சந்தான் பாவிலு, சந்தாக்குட்டி தம்பதியினரின் புதல்வராகப் பிறந்த நேசரெட்னம் அவர்கள் முருங்கன் மகா வித்தியாலயத்தில் ஆரம்பக் கல்வியையும், யாழ்ப்பாணம் சம்பத்திரிசியார் கல்லூரியில் உயர்தரக் கல்வியை பெற்றார். 1986ஆம் ஆண்டில் யாழ். புனித மாட்டீனார் ஆரம்ப குருமடத்தில் இணைந்து தனது குருத்துவ உருவாக்கத்தை ஆரம்பித்தார். கண்டி அம்பிட்டிய தேசிய குருத்துவக் கல்லூரியில் மெய்யியல் கல்வியையும் B.Ph (Rome), யாழ்ப்பாணம் புனித பிரான்சிஸ் சவேரியார் உயர் குருத்துவக் கல்லூரியில் இறையியல் கல்வியையும் B.Th (Rome) நிறைவு செய்தார்.

சமயப்பணிகள்
-----------

மன்னார் மறைமாவட்டக் குருவாக 1997இல் திருநிலைப்படுத்தப்பட்ட இவர், 'வங்காலை புனித ஆனாள் ஆலயம்' (1997-1998), 'மன்னார் புனித செபஸ்தியார் பேராலயம்' (1998-2000) ஆகிய இடங்களில் உதவிப் பங்குத்தந்தையாகவும், 'தலை மன்னார் புனித லோறன்சியார் ஆலயத்தின்' பங்குத் தந்தையாகவும் (2000-2003) பணியாற்றினார். 2003 முதல் மன்னார் மறைமாவட்டத்தின் மறைக்கல்வி, கல்வி, விவிலியப்பணிகள் ஆணைக்குழுவின் இயக்குனராகவும்ää 2006ஆம் ஆண்டிலிருந்து மன்னார் மறைமாவட்டத்தின் மறைத்தூதுப் பணிகள் ஆணைக் குழுவின் இயக்குனராகவும் பணியாற்றி வருகின்றார்.

எழுத்துத்துறையில்
-----------------

அருட்தந்தை பாவிலு கிறிஸ்து நேசரெட்னம் அவர்கள் தமிழ் எழுத்துத்துறையில் அருட்தந்தை 'தமிழ்நேசன்' எனும் பெயரில் நன்கு பரிச்சயமானவர். இவரின் கன்னி ஆக்கம் இலங்கையின் முதுபெரும் கத்தோலிக்க பத்திரிகையான 'பாதுகாவலன்' பத்திரிகையில் 'அகதிகளை அரவணைப்பீர்' எனும் தலைப்பில் 1986ஆம் ஆண்டு பிரசுரமானது. இதைத் தொடர்ந்து 12 சிறுகதைகளையும், 30 கவிதைகளையும், 46 கட்டுரைகளையும் எழுதியுள்ள இவரின் இத்தகைய ஆக்கங்கள் பாதுகாவலன், மன்னா, தொண்டன், நான், இறையியல் கோலங்கள், புதிய உலகம், தாய், மல்லிகை, அன்புமயம், ஞானம் ஆகிய பத்திரிகைகளிலும், சஞ்சிகைகளிலும் மற்றும் தினகரன், வீரகேசரி போன்ற தேசிய பத்திரிகைகளிலும் பிரசுரமாகியுள்ளன.

எழுதிய நூல்கள்
--------------

* தண்ணீருக்குள் தாகமா? - முதற்பதிப்பு ஜனவரி 2007, ISBN 955-1627-00-8
* வெளிச்சத்தின் வேர்கள் முதற்பதிப்பு சூன் 2007

மன்னா
-----

மன்னார் மறைமாவட்டத்திலிருந்து வெளிவரும் 'மன்னா' மாதப்பத்திரிகைக்கு 2000 ஆண்டு முதல் ஆசிரியராக இருந்து அதனை வளப்படுத்தி வருகின்றார் அருட்தந்தை தமிழ்நேசன் அவர்கள்.

விருதுகள்
---------

* சமாதானத்திற்கு இவர் வழங்கிய பங்களிப்பைப் பாராட்டி 2005ஆம் ஆண்டு சர்வதேச சமாதானப் பேரவையும், உலக அமைதிக்கான சர்வமத, சர்வதேச அமைப்பும் இணைந்து (Universal Peace Federation and Interreligious and International Federation for Peace) 'சமாதானத் தூதுவர்' (Ambassdor for Peace) என்ற விருதை வழங்கி கௌரவித்தது.
* மன்னா பத்திரிகை ஊடாக இவர் ஆற்றிய பணிகளைப் பாராட்டி தேசிய கத்தோலிக்க சமூகத் தொடர்பு ஆணைக்குழு ஒவ்வோர் ஆண்டும் வழங்கும் தேசிய கத்தோலிக்க ஊடகத்துறை விருதுக்காக (National Catholic Media Awards) இவருடைய பெயர் பரிந்துரைக்கப்பட்டது.
* இலங்கையின் இலக்கிய ஏடான 'மல்லிகை' தனது 2007 நவம்பர் இதழில் அருட்தந்தை தமிழ் நேசனின் புகைப்படத்தை முகப்பட்டையில் பிரசுரித்து கௌரவித்தது.

வெளி இணைப்புகள்
---------------

* இவர்கள் நம்மவர்கள்- பாகம் 02 - புன்னியாமீன்
கணிதத்தில் **இயல்நிலை உட்குலம்** (Normal subgroup) குலக்கோட்பாட்டில் ஒரு முக்கிய கருத்து. **G** என்ற குலத்திலுள்ள **H** என்ற ஓர் உட்குலத்திலுள்ள ஒவ்வொரு உறுப்புக்கும் அதன் இணையியங்கள் எல்லாம் அதனுள்ளேயே இருந்தால் அவ்வுட்குலம் ஓர் *இயல்நிலை உட்குல*மாகும். முதன்முதலில் கால்வா இக்கருத்தைப் பயன்படுத்தினார்.

உள் தன்னமைவியம்
---------------

**G** ஒரு குலம் என்றும் அதனில் **g** ஒரு குறிப்பிட்ட உறுப்பாகவும் கொள்வோம்.

இப்பொழுது {\displaystyle Aut}**g** இன் இலக்கணம்:

{\displaystyle Aut}**g** : {\displaystyle G\rightarrow G}
{\displaystyle a\mapsto gag^{-1}}
அதாவது ஒவ்வொரு {\displaystyle a\in G} க்கும் {\displaystyle Aut}**g**({\displaystyle a}) ={\displaystyle gag^{-1}}.
{\displaystyle Aut}**g** ஓர் **உள் தன்னமைவியம்** (Inner Automorphism) எனப்படும். இன்னும் துல்லியமாகச்சொல்லவேண்டுமானால், இதை **g** இனால் நிர்ணயிக்கப்பட்ட உள் தன்னமைவியம் என்றே சொல்ல வேண்டும்.

இயல்நிலை உட்குலத்தின் வரையறை
----------------------------

ஒரு குலம் **G** இன் உட்குலம் **H** ஒரு இயல்நிலை உட்குலம் என்று சொல்லப்படவேண்டுமானால்,**G** இன் ஒவ்வொரு உள் தன்னமைவியத்திற்கும் **H** மாறுபடாமல் இருக்கவேண்டும். வேறு விதமாகச்சொன்னால், கீழேயுள்ள பண்பு உடைத்ததாய் இருக்கவேண்டும்:
**G** இலுள்ள எல்லா **g** க்கும் {\displaystyle gHg^{-1}=H}
அல்லது, இன்னும் குறைவாக **G** இலுள்ள எல்லா **g** க்கும் {\displaystyle gHg^{-1}\subseteq H}என்றிருந்தால் போதும்.
அல்லது, **H** இலுள்ள ஒவ்வொரு **h**க்கும் **G**இலுள்ள எந்த **g** யையும் பயன்படுத்தி, இணையியம் கணக்கிட்டாலும் அது **H**க்குள்ளேயே இருக்கும்.

எடுத்துக்காட்டுகள்
------------------

1. நான்கு உறுப்புகளின் வரிசைமாற்றக்குலத்தில் மாறிசைக்குலமாக இருக்கும் **A**4 ஐ எடுத்துக்கொள்வோம். இதனில் 12 உறுப்புகள் உள்ளன. அவையெல்லாம் நான்கு உறுப்புகளின் இரட்டை வரிசைமாற்றங்கள். **H** =**A**4 , **G** = **S**4,இல் ஓர் இயல் நிலைக்குலம் என்று கண்டுகொள்ளலாம். சில மாதிரிக்கணித்தல்கள்:
(234) {(14)(23)} (243) = (12)(34) ஆகையால், (12)(34), (234) மூலம் (14)(23) இன் இணையியம்.
(1324){(14)(23)} = (13)(24) ஆகையால், (13)(24), (1324) மூலம் (14)(23) இன் இணையியம்.
2. **A**4க்குள் நான்முகிக் குலம் **V** ஓர் இயல்நிலைக்குலமாகும்.
**மாண்டவி** (Mandvi), இந்தியாவின் குஜராத் மாநிலத்தின் கட்ச் மாவட்டத்தில் உள்ள நகராட்சி மன்றத்துடன் கூடிய துறைமுக நகரம் ஆகும். இந்நகரம் 450 ஆண்டு கால பழமையான சிறு கப்பல் கட்டும் துறை கொண்டுள்ளது. 2001 குஜராத் நிலநடுக்கத்தின் போது மாண்டவி நகரம் பெரும் அழிவுகளைச் சந்தித்தது.

அமைவிடம்
--------

துறைமுக நகரமான மாண்டவி 22°49′N 69°22′E﻿ / ﻿22.81°N 69.36°E﻿ / 22.81; 69.36 ருக்மாவதி ஆற்றின் கரையில், கட்ச் வளைகுடாவில், கட்ச் மாவட்டத்தில் அமைந்துள்ளது. மாண்டவி நகரம் மாவட்டத் தலைமையிடமான புஜ் நகரத்தின் தெற்கில் 56 கிமீ தொலைவிலும், அகமதாபாத் நகரத்திலிருந்து 446 கிமீ தொலைவிலும் அமைந்துள்ளது.

கோட்டை
------

சிதிலமடைந்த கோட்டைச் சுவர்கள்
மாண்டவி கோட்டை கிபி 1549ல் கட்ச் இராச்சியத்தின் மன்னர் ராவ்சிறீ பார்மால்ஜியால் கட்டப்பட்டது. எட்டு கிலோ மீட்டர் நீளமும்; 2.7 மீட்டர் அகலமும் கொண்ட இக்கோட்டையில் ஐந்து கதவுகளும், மூன்று சன்னல்களும் கொண்டது.
2001ல் இக்கோட்டையின் இரண்டு நிலைகளும், நான்கு கதவுகள் தவிர பிற பகுதிகள் இடிக்கப்பட்டது.

வரலாறு
------

கட்ச் இராச்சியத்தின் மன்னர் முதலாம் கேங்கர்ஜி கிபி 1580ல் மாண்டவி நகரத்தை, ஆணி மாண்டவ்யர் எனும் முனிவரின் பெயரால் நிறுவினார். 

ருக்மாவதி ஆற்றின் பாலம்

2011 மக்கள் தொகை கணக்கெடுப்பு
-----------------------------

2011ம் ஆண்டின் மக்கள் தொகை கணக்கெடுப்பின் படி, மாண்டவி நகரத்தின் மொத்த மக்கள் தொகை 51,376 ஆகும். அதில் ஆண்கள் 26,075 ஆகவும்; பெண்கள் 25,301 ஆகவும் உள்ளனர். பாலின விகிதம் ஆயிரம் ஆண்களுக்கு 970 வீதம் உள்ளனர். ஆறு வயதிற்குட்பட்டவர்கள் 6181 ஆக உள்ளனர். எழுத்தறிவு 80.38% ஆக உள்ளது. மாண்டவி நகரத்தில் 10,346 வீடுகள் உள்ளது. 

### சமயம்

மாண்டவி நகரத்தில் இந்துக்கள் 59.82%, இசுலாமியர்கள் 36.69%, சமணர்கள் 3.09%, மற்றவர்கள் 0.40% ஆக உள்ளனர்.

தொழில்கள்
---------

மரக் கப்பல் கட்டும் துறை
மீன் பிடித்தல், சிறு கப்பல்கள் கட்டுதல், பருத்தி பயிரிடுதல், உணவு எண்ணெய் உற்பத்தி போன்ற சிறு தொழில்கள் மாண்டவி நகரத்தின் முக்கியத் தொழில்களாகும்.

படக்காட்சியகம்
--------------

* விஜய் விலாஸ் அரண்மனைவிஜய் விலாஸ் அரண்மனை
* மாண்டவி கடற்கரைமாண்டவி கடற்கரை
* மாண்டவி கடற்கரைமாண்டவி கடற்கரை
* சியாமாஜி கிருஷ்ண கிரந்தி நினைவிடம்சியாமாஜி கிருஷ்ண கிரந்தி நினைவிடம்
* மாண்டவி கோட்டைமாண்டவி கோட்டை
* மாண்டவி ஏரிமாண்டவி ஏரி
* மாண்டவி சுங்கச் சாவடிமாண்டவி சுங்கச் சாவடி

மேற்கோள்கள்
-----------

1. ↑  "Census of India". Office of registrar general and census commissioner of India. 2008-08-29 அன்று பார்க்கப்பட்டது.
2. ↑  "500-year-old Mandvi fort being demolished in Kutch". *The Times of India*. 29 October 2001. 1 February 2015 அன்று பார்க்கப்பட்டது.
3. ↑  Cutch
4. ↑  Mandvi Population Census 2011

வெளி இணைப்புகள்
---------------

* Mandvi - Kutch பரணிடப்பட்டது 2017-11-01 at the வந்தவழி இயந்திரம்
* Mandvi Beach
ஒரு சான்றிதழ் சரிபார்ப்பு அல்லது சான்றிதழ் காசோலை என்பது ஒரு காசோலை வடிவமாகும், இது காசோலைகளை வழங்குவதற்கு கணக்கில் போதுமான நிதிகள் இருப்பதை சரிபார்க்கிறது மற்றும் காசோலை வழங்கப்பட்ட  நேரத்தை சான்றளிக்கிறது. அந்த நிதி பின்னர் வங்கியின் உள்ள கணக்கில் காசோலை அல்லது பணம் செலுத்துபவர் திரும்பும் வரை ஒதுக்கி வைக்கப்படுகிறது. இவ்வாறு, சான்றிதழ் சரிபார்த்தலை நிறுத்த முடியாது.   அதன் பணப்புழக்கம் பணத்தை ஒத்தது.

சில நாடுகளில், எ.கா. ஜேர்மனியில், காசோலைகளை ஒழுங்குபடுத்துவதற்கான ஒரு வழக்கமான வங்கி  சட்டம் இருக்கிறது.. இந்த கட்டுப்பாடு சான்றிதழ் காசோலைகளை ஒரு உலகளாவிய மாற்றும் பணமாக மாற்றுவதை தடுக்க வேண்டும், இது சட்டப்பூர்வ ஒப்பந்தக்காரர் என்று கருதப்படுகிறது. சான்றிதழ் காசோலைகளை வழங்குவதற்கு அங்கீகரிக்கப்பட்ட நிதி நிறுவனம் ெசயல்படுத்தப்படும்

ஒரு சான்று காசோலை செலுத்துவதற்கான பணப்புழக்கம் மற்றும் உறுதிப்பாடு காரணமாக, சில நேரங்களில், ரொக்கத்திற்கு சமமானதாக கருதப்படுகிறது, மாகோவில் காசினோ கேமிங்கிற்கான கடனீட்டின் கட்டுப்பாட்டில் உள்ளதைப் போலவே, ஒரு சூதாட்டக் காப்பாளர் கசினோ சில்லுகளை பெற்றுக் கொண்டால், சான்றளிக்கப்பட்ட காசோலை, பரிவர்த்தனை விளையாட்டுக்கான கடமையாக கருதப்படவில்லை (சட்டம் 5/2004, கலை 2).

இது சான்றிதழ் சரிபார்ப்பைக் கள்ளத்தனமாக  கையாளக்கூடியது, இது வங்கிக்கு பிணைக்கவில்லை மற்றும் பயனற்றது. சம்பந்தப்பட்ட அபாயங்களை ஆய்வு செய்ய காசாளர் காசோலை சாி பார்க்கவும்.

மேலும் காண்க
------------

* Cashier's check
* Certified Funds

குறிப்புகள்
-----------

வெளி இணைப்புகள்
---------------

* Definition at law.com
**தைக்கட்டுசேரி சங்கர வாரியர்** (Thaikkattusery Sankara Warrier) (1797 - 23 அக்டோபர் 1856) இவர் ஒரு இந்திய அரசு ஊழியரும், நிர்வாகியுமாவார். இவர் 1840 முதல் 1856 வரை கொச்சி இராச்சியத்தின் திவானாக பணியாற்றினார். இவரது மகன்களான டி.சங்குன்னி மேனனும், டி. கோவிந்தன் மேனனும் கொச்சியின் திவான்களாக பணியாற்றியுள்ளனர்.

ஆரம்ப கால வாழ்க்கை
------------------

சங்கர வாரியர் 1797 சனவரியில் திருச்சூருக்கு அருகிலுள்ள ஒல்லூர் கிராமத்தைச் சேர்ந்த ஏழை அம்பலவாசி குடும்பத்தில் பிறந்தார். சமசுகிருதத்தில் ஆரம்பகால பள்ளிப்படிப்பிற்குப் பிறகு, இவர் தனது 17 வயதில் எர்ணாகுளத்திற்கு குடிபெயர்ந்து மேல்முறையீட்டு நீதிமன்றத்தில் எழுத்தராக வேலைவாய்ப்பைப் பெற்றார். பின்னர், திவானின் அலுவலகத்திற்கு மாற்றப்பட்டார். படிப்படியாக 24 வயதில் தலைமை ராயசம் (கடிதத் துறைத் தலைவர்) ஆனார்.

கொச்சி இராச்சியத்தில் எழுத்தராக சேர்ந்த இவர் 1840 இல் திவானாக உயர்ந்தார். திவானாக இவர் தனது நிர்வாக திறன்களுக்காக புகழ் பெற்றார். இது கொச்சி சுதேச மாநிலங்களிடையே முன்னணியில் உயர உதவியது. 1854 பிப்ரவரி 16 அன்று அடிமைத்தனத்தை ஒழிக்கும் பிரகடனத்தை வெளியிட மகாராஜா மீது நிலவியதற்காக சங்கர வாரியர் குறிப்பாக நினைவுகூரப்படுகிறார்.

இறப்பு
------

சங்கர வாரியர் 1856 இல் இறந்தார். இவருக்குப் பிறகு வெங்கட ராயர் என்பவர் திவானாக வந்தார்.

குறிப்புகள்
-----------

* Sreedhara Menon (1967). *A surve of Kerala history*.
* "List of rulers of Kochin". worldstatesmen.org.
**பாம்செப்** (BAMCEF) என்பது அனைத்திந்திய  தாழ்த்தப்பட்டோர், தாழ்த்தப்பட்ட மலைசாதியினர், பிற்படுத்தப்பட்டோர் மற்றும் சிறுபான்மையோர்  ஊழியர்களின் கூட்டமைப்பு ஆகும். இது ஆங்கிலக் கூட்டுச் சொல் ஆகும். 

இந்த அமைப்பை உருவாக்க வேண்டும் என்ற கருத்தை 1973 ஆம் ஆண்டில் கன்சிராம் முன்வைத்தார். 
தீனா பானா, டீகே காபர்டே ஆகியோருடன் கன்சிராம் இந்த அமைப்பைத் தொடங்கினார்.

வரலாறு
------

ஆறு ஆண்டுகள் இந்தியா முழுக்க சுற்றுப்பயணம் செய்து,  கடுமையான தொடக்க வேலைகள் செய்த பின்னர் 1978 இல் இந்த இயக்கத்தின் முதல் மாநாடு நடந்தது. 1978 திசம்பர் 6 இல், அதாவது பாபா சாகேபு அம்பேத்கர் நினைவு நாள் அன்று இந்த மாநாடு நிகழ்ந்தது 
பிற்படுத்தப்பட்டோர் என்ற சொல்லாடலில் பட்டியல் சாதியினரும் பட்டியல் பழங்குடியினரும் பிற பிற்படுத்தப்பட்டோரும்  அடங்குவர் என்பது இவ்வமைப்பின் கொள்கைக் கருத்து ஆகும்.
நோக்கங்களை நிறைவேற்றவும், உறுப்பினர்களுக்கு பயிற்சி அளிக்கவும், நிதியைத் திரட்டினார்கள். மாநில அளவிலும் மாவட்ட அளவிலும் பொறுப்பாளர்களை அமர்த்தினார்கள்.

குறிக்கோள்கள்
-------------

சமூகத்தால் பெற்றதை அந்தச் சமூகத்திற்கே திரும்பிச் செலுத்த வேண்டும்.
தலித் எளிய மக்களுக்கு உதவி செய்வதற்கு  தலித் அதிகாரிகளை ஊக்கப்படுத்தவேண்டும்.  அறிவு, பணம், திறமை முதலியவற்றைப் பெறுவதற்கு முயல வேண்டும்.
ஊழியர்களின் சங்கம் என்று இல்லாமல், படித்த எளிய ஊழியர்கள் அறிவார்ந்தவர்களாகவும், திறமைமிக்கவர்களாகவும், பொருள் படைத்தவர்களாகவும் இருக்க வேண்டும்.

மேற்கோள்
--------

1. 1 2   *Religion, Caste, and Politics in India*. .
2. ↑  Jai Mulnivasi (2011). "Mulnivasi Times" (Web page (blog)). *drambedkarji.blogspot.com*. Mulnivasi Sangh. 3 April 2012 அன்று பார்க்கப்பட்டது.
3. ↑  "B.R.Ambedkar" (Web page). *mapsofindia.com*. Mapsofindia.com. 25 January 2011. 3 April 2012 அன்று பார்க்கப்பட்டது.
4. ↑  Franco, Macwan & Ramanathan 2004, ப. 52
5. ↑  Jaffrelot 2003, ப. 392
|  |  |
| --- | --- |
| Search Wiktionary | விக்சனரியில் ***இயேசு*** என்னும் சொல்லைப் பார்க்கவும். |

**இயேசு** என்று தமிழில் பாவிக்கப்படும் பெயர்ச்சொல்லானது, கிரேக்கப் பெயரான *செசேஸ்* (Ἰησοῦς: *Iēsous*) என்பதன் இலத்தீன் வடிவமும் ஆங்கில மொழியில் *"Jesus"* (/**[invalid input: 'icon']**ˈdʒiːzəs/) எனவும் பாவிக்கப்படுகிறது. இது எபிரேய **யேசுவா** (ישוע) எனும் சொல்லின் மொழிபெயர்ப்பு. இது *யோசுவா* அல்லது *யேஸ்சுவா* எனவும் அழைக்கப்படும். சமயம் பற்றிய பார்வையில் இப் பெயர் கிறிஸ்தவத்தின் மையமான இயேசுவைக் குறிக்கிறது. 

இயேசு என்னும் பெயர் எசுபானிய கிறிஸ்தவ வட்டத்தில் ஆண்களுக்குச் சூட்டப்படும் ஒரு பிரசித்தி பெற்ற பெயராகும்.

சொல்லிலக்கணம்
-------------

புதிய ஏற்பாட்டில் இயேசு என்று பாவிக்கப்படும் சொல் இலத்தீன் வடிவ கிரேக்கப் பெயர் *செசேஸ்* (Ἰησοῦς: Iēsous) என்பதாகும். இது எபிரேய யேசுவா (ישוע) எனும் சொல்லின் மொழிபெயர்ப்பு. இது யோசுவா அல்லது யேஸ்சுவா எனவும் அழைக்கப்படும். இப்பெயரிலுள்ள எபிரேய வினைச் சொல்லாகிய "யேஸ்" (விடுவி எனும் அர்த்தம்) மற்றும் எபிரேய பெயர்ச் சொல்லாகிய "யேசுவா" (விடுவிப்பவர்/மீட்பர்) எனும் அர்த்தத்துடன் தொடர்புபட்டது.

இவற்றையும் வாசிக்க
------------------

* புதிய ஏற்பாட்டில் இயேசுவின் பெயர்கள்

உசாத்துணை
---------

1. 1 2  Liddell and Scott. *A Greek–English Lexicon*, p. 824.
2. 1 2  Catholic encyclopedia: Origin of the name Jesus Christ
3. ↑  *Jesus in the Hispanic community* by Harold Joseph Recinos 2010 ISBN 978-0-664-23428-7 page 112
4. ↑  Brown Driver Briggs Hebrew and English Lexicon; Hendrickson Publishers 1996 ISBN 1-56563-206-0.